มีโอกาสได้มาทานข้าวที่โรงแรมชั้นนำระดับนี้ แต่ก็ทานแบบรองท้องไปก่อน ง่ายๆ รีบๆ อาหารจานเดียว 


สถานที่ตั้ง: โรงแรม เดอะ สุโกศล เดิมชื่อโรงแรมสยาม ซิตี้ ตั้งอยู่ใจกลางเมืองเลยค่ะ บนถนนศรีอยุธยา ตรงข้ามสถานีรถไฟฟ้าบีทีเอสพญาไทและสถานีรถไฟฟ้าแอร์พอร์ต ลิ้งค์ พญาไท 


การบริการ: ที่โรงแรมมีร้านอาหารหลายประเภทนะคะ ห้องอาหารปทุมมาศเปิดให้บริการเป็นการทานอาหารเช้าด้วย ลูกค้าทางโรงแรมจะลงมาทานกัน แต่ช่วงที่อุ๋มทานก็บ่ายแล้ว ไม่มีลูกค้าเลย รออาหารเร็วมากค่ะ พนักงานพูดจาดีมาก (ก็โรงแรมระดับนี้ ราคาระดับนี้ พูดจาดีๆแน่นอน) 


อาหารและเครื่องดื่ม: เมนูที่สั่งวันนี้ค่ะ
• ข้าวผัดปู เป็นข้าวผัดปูที่จานใหญ่มาก มาเสิร์ฟแล้วตกใจเชียวว่าจะทานหมดรึเปล่า มาพร้อมกับพริกน้ำปลา ราคาหลักร้อย ก็ถือว่าปริมาณที่ได้ ให้ผ่านค่ะ บีบมะนาว ใส่พริกน้ำปลา คลุกเคล้าให้เข้ากัน ข้าวเปียกแฉะไปหน่อย อยากได้ข้าวสวยๆ เมล็ดเป็นรูป แต่ไม่แข็งกระด้าง หากมองถึงรสชาติ ไม่มีที่ติเลยค่ะ อร่อยมาก ทานตอนไม่ปรุงอะไรเลยก็ยังอร่อย ปรุงไปแล้วก็เพิ่มรสชาติมากขึ้น ใส่พริกในน้ำปลาที่ให้มา (อุ๋มชอบทานเผ็ดค่ะ) สำหรับปูที่ใส่มา ค่อนข้างน้อยเลย ดูเลอะไปหน่อย ราคาระดับนี้ใส่ก้อนใหญ่ๆ ไปเลยค่ะ จานใหญ่ขนาดนี้ ต้องใส่ปูให้สมกับจานหน่อย ว่ามั้ยคะ